L 200/162
HR
Službeni list Europske unije
29.7.2022.
2.3.1.
Produljenje prvotne konvencije između društva Laziomar i Italije
2.3.1.1.
O b v eze pr u ža nj a j av n e u sl u ge (41)
U članku 1. prvotne konvencije s društvom Caremar predviđeni su petogodišnji planovi u kojima se detaljno navode luke u koje će se uplovljavati, vrste plovila koje će se upotrebljavati i tražena učestalost pružanja usluge povjerene društvu Caremar (a zatim društvu Laziomar nakon prijenosa linija Pontine na regiju Lacij 1. lipnja 2011.).
(42)
Italija je navela da je zadnji službeno odobren petogodišnji plan za (tadašnji) Caremar bio plan za razdoblje od 2000. do 2004., dok je plan za razdoblje od 2005. do 2008. sastavljen, no nadležna ministarstva nikad ga nisu službeno odobrila.
Umjesto toga vlada je donijela ad hoc odluke kako bi se usluge bolje uskladile s potrebama lokalnih zajednica, ali bez uvođenja znatnih promjena u sustav javnih usluga.
(43)
Na temelju prvotne konvencije, kako je produljena, i uz naknadne pravne akte navedene u uvodnim izjavama od 26. do 33.
Laziomar je tijekom cijele godine prometovao na sljedećim linijama: — na liniji Ponza – Formia (linija T1) Laziomar je pružao jedinu vezu na toj liniji.
Osiguravao je dvije veze dnevno, na kojima su se pružale usluge mješovitog prijevoza (putnici, vozila i roba).
Plovilo, koje je isplovljavalo s otoka u 5:30, jamčilo je stanovnicima vezu s kopnom radi obrazovanja i posla, uz posljednji povratak u 17:30; — na liniji Ponza – Formia (linija A2) Laziomar je pružao i jedinu uslugu brzog prijevoza putnika uz jednu vezu dnevno i zadržavao je plovilo na otoku preko noći; — na liniji Anzio – Ponza (linija A1) Laziomar je osiguravao uslugu brzog prijevoza putnika od ponedjeljka do subote tijekom sezone.
Međutim, opseg te usluge povećavao se nedjeljom i praznicima, što je opravdano socijalnim i gospodarskim razlozima (posebice zato što je turizam u biti jedini izvor prihoda otoka).
Tijekom sezone jedan je konkurent, Vetor, također pružao uslugu brzog prijevoza putnika na istoj liniji; — na liniji Ventotene – Formia (linija T2) Laziomar je plovilom za mješoviti prijevoz tijekom cijele godine osiguravao svakodnevnu uslugu.
Usluga mješovitog prijevoza bila je jedina redovita veza za prijevoz putnika, vozila i robe tijekom cijele godine; — na liniji Ventotene – Formia (linija A3) Laziomar je isto tako pružao jedinu brzu vezu.
Kretala je u 6:45, što je stanovnicima omogućilo da putuju na kopno radi posla ili obrazovanja, te se plovilo preko noći zadržavalo na otoku kako bi se osigurala stalna veza za hitne zdravstvene slučajeve.
2.3.1.2.
P r o ra č un i traj a nj e (44)
U tablici 2. prikazana je godišnja naklada koju je Italija isplaćivala društvu Laziomar za razdoblje od 2011. do 2013.: Tablica 2.
Naknada isplaćena za razdoblje od 2011. do 2013.
(EUR) Godina
(45)
Isplaćena naknada (EUR)
2011.
8 601 187
2012.
13 780 506
2013.
12 696 006
U prvotnoj konvenciji predviđeno je plaćanje godišnje naknade za pružanje javne usluge na sljedeći način: u ožujku svake godine isplaćuje se početni predujam u iznosu koji odgovara 70 % naknade isplaćene prethodne godine.
U lipnju se izvršava druga isplata, koja odgovara 20 % naknade.
Razlika između plaćenih iznosa i manjka između